《至东林谒回仙人像》
宋代·李洪

罨画溪山杳霭中，为寻遗事访禅宫。
回嵓故迹依然在，渭水非熊恍似空。
绿薜侵衣馀手泽，遗榴辉壁想仙风。
溪边东老家何处，尚有孙礽话乃翁。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。